text: 
  SVX Coupe har derimod træk på alle fire hjul, når den skal overføre 
  de 230 hk fra den 3,3 liter store 6-cylinder boxermotor med en 
  topfart på 235 km/t.. Bilen har ABS-bremser og airbag som standard og
   er med hensyn til udstyr i japansk topklasse.
  
  På grund af kvoteordningen for eksport af japanske biler til Europa 
  kan Subaru kun eksportere 35.000 biler til Europa, og af disse har 
  den danske importør fået tildelt 600 i år.
  
  Subaru sælger en hel del biler i både Schweiz og Tyskland og kan få
   mere for bilerne der, så det har ingen hastværk med at overfylde 
  de danske lagre med Subaru-biler.
  
  Den danske importør, Vilh. Nellemann Autoimport, har besluttet at satse
   på markedet for jobbiler frem for at sprede sig for meget.
  
  Derfor tæller modelprogrammet foreløbig kun Legacy. Hverken Justy eller 
  Alto er på programmet, og den lette mellemklassebil Leone er på vej 
  ud. I stedet kommer der en ny mellemklassemodel om et års tid, 
  Empressa, som formentlig også til den tid indlemmes i det danske 
  modelprogram.
  
  
  
  